NOVA GINEKOLOŠKA AMBULANTA 
Z veseljem obveščamo vse občanke občin ustanoviteljic Zdravstvenega doma Domžale,  da smo po nekaj letih prizadevanj, na koncu tudi s pomočjo občin ustanoviteljic, s septembrom 2026 pridobili dodatni program ginekologije. Zato bo s 1.9.2026 pričela delovati nova ginekološka ambulanta, ki bo sprejemala nove pacientke.
Zaradi lažjega in urejenega poteka opredelitev pri novi zdravnici vabimo vse občanke, ki bi se želele opredeliti v novi ginekološki ambulanti, da na elektronski naslov vpis.ginekologija@zd-domzale.si posredujejo svoje osebne podatke (ime in priimek, datum rojstva, naslov prebivališča ter telefonsko številko). Ambulanta bo sprejela približno 4.300 pacientk.
Na podlagi prejetih podatkov bomo pacientke uvrstili na čakalni seznam za vpis v ambulanto. Predvidoma v začetku avgusta 2026 bomo nato pacientkam iz čakalnega seznama po pošti na dom poslali obvestilo skupaj s pristopno izjavo, ki jo bodo do konca avgusta zainteresirane pacientke izpolnjeno in podpisano vrnile v ambulanto. Na ta način bo vpis urejen brez nepotrebnega čakanja pred zdravstvenim domom. 
Podrobnejše informacije o nosilki ambulante, delovnem času in možnostih naročanja na pregled bomo objavili na naši spletni strani konec avgusta oziroma najkasneje prvega  septembra. Naročanje pri nas poteka urejeno, tako da ste lahko brez skrbi. V primeru zgrešenega klica, le-tega vrnemo še isti ali najkasneje naslednji delovni dan. 
Prijazen pozdrav. 
Zdravstveni dom Domžale


